ming030890/wiki-yue-high-quality huggingface dataset:
西維爾足球會

西維爾足球會（Sevilla Fútbol Club）係西班牙一間足球會，喺安達盧西亞首府西維爾，係西班牙甲組足球聯賽嘅球隊之一。佢喺1905年10月14號成立，係西維爾最早成立嘅足球會，亦係成個安達盧西亞地區第二古老嘅球隊。佢嘅主場係拉蒙·山齊士·比斯桑球場。
佢嘅主要對手係同城嘅皇家貝迪斯，兩隊之間嘅比賽被稱為西維爾打吡。
西約華人公立醫局

西約華人公立醫局，又叫西約方便所，係香港舊時一間診所，喺香港島西營盤西邊街36A號後座，舊贊育醫院嘅附屬建築物，而家係長春社文化古蹟資源中心，亦係太平山醫學史蹟徑其中一個景點，並以舊贊育醫院附屬建築物嘅名義被評為香港二級歷史建築。

史
西約華人公立醫局喺1909年啟用，樓高兩層，地面嗰層係用嚟為人診症，上面嗰層係照顧鼠疫同其他傳染病嘅病人嘅方便醫所。1938年，醫局建築物重建成今日個樣。醫局喺1949年停辦之後，曾經改做舊贊育醫院嘅職員宿舍。而家係長春社文化古蹟資源中心。

建築
西約華人公立醫局係一楝外觀白色嘅雙層西式平房，門外面有一塊1909年立嘅「西約方便所記」石碑。而家建築物後面仍存在舊時方便所嘅殮房。
西維爾省

西維爾省（西班牙文：Provincia de Sevilla）係西班牙安達盧西亞西南面一個省，首府西維爾。成個省面積14,042平方公里，住咗192萬人。
西約郡

西約郡（英文：West Yorkshire），係英國英倫中部一郡，住220萬人，最大城鎮列斯。
西紀寬

西紀寬（1980年5月9號—）係日本足球員，司職中場，曾經喺2004年爲日本足球代表隊出場5次。
西米

西米係用西米椰子或者佢近親嘅澱粉整嘅食物原料，生嗰陣白色圓粒，煮熟就會變透明。
西米係好多甜品用到嘅材料，譬如西米露、西米撈、西米糕、西米布甸。
西米良村

西米良村（日文：西米良村／にしめらそん Nishimera son */?）係日本宮崎縣兒湯郡嘅一個村。
西米角

西米角，又叫西米盞，係種香港小食。西米角外皮係西米搓成（西米角搓成鹹水角噉嘅形，西米盞就搓成圓餅形），蒸熟後半透明，入面就包甜餡，常見有蓮子茸、紅豆茸、黑芝麻茸、奶黃。相傳西米角係由舊時香港嘅茶樓發明，係嗰時其中一款點心。
西米撈

西米撈係香港新派糖水，由西米露改良出嚟。佢同西米露一樣都有西米，但會落大量嘅生果粒（最流行係芒果）撈埋一齊，凍食。
西米撈係1990年代由香港甜品舖許留山頭一個賣，之後好多甜品舖都有得賣。
西米椰子

（學名：Metroxylon sagu），又叫西谷椰子，印尼華人又叫米樹，係棕櫚科西米椰子屬嘅常綠喬木，原產地喺南洋地區，而家喺馬來半島、印尼嘅群島、巴布亞新幾內亞先至搵到。呢種樹識得出大米，亦係植物界最多澱粉嘅植物。

樣
樹幹超直，樹皮入面超多澱粉，葉3~6m長，四季常綠，一世凈開一次花。佢嘅樹皮幾禁蟲蛀。

生長
雖然西米椰子生得比較快，10年內可以生到10~20m高嘅大樹，但壽命好短，最長命冇廿年咁耐，開完花之後幾個月識自己枯死，澱粉喺開完花之後好快消失嗮，得返空嘍嘍嘅樹幹響度。

用途
西米椰子嘅莖入面啲澱粉可以整成西米、重可以做工業漿糊；嫩芽可以當成菜食；葉柄可以做建築材料；樹皮可以做紡織材料。
譚嗣籇

譚嗣籇，香港親中派政治人物兼漁農界人士。

選舉經歷
喺2021年9月，佢成為香港特别行政區選舉委員會漁農界委員。之後佢喺李家超無提政綱嘅情況下，有份提名李家超參與2022年香港行政長官選舉。
譚凱螢

譚凱螢（粵拼：taam4 hoi2 jing4，英文：Tracy Tam，1993年6月20號—），係出身香港嘅女藝人。

簡歷
譚凱螢喺香港出世，大學喺香港科技大學工商管理學院主修資訊系統學及管理學，副修文學；之後到臺灣國立臺北藝術大學修讀戲劇學系。2020年佢同無綫電視台灣製作中心合作，主持唔同嘅節目。
譚嗣同

譚嗣同（1865年3月10號—1898年9月28號），字復生，號壯飛，齋名莽蒼蒼齋係大清晚年嘅思想家，戊戌六君子其中一位。戊戌變法失敗被處決。
湖南長沙瀏陽人，出身世家。
佢同陳三立、譚延闓並稱「湖湘三公子」。

早年
清朝同治四年農曆二月十三日（公元1865年3月10號），譚嗣同生於北京宣武城南孏眠胡同家邸。佢老竇譚繼洵係朝廷官員，做過戶部郎中、甘肅道台、湖北巡撫等職。
譚嗣同五歲讀書，十五歲學詩，二十歲學文。
譚凱琳

譚凱琳（英文：Karen Tam，1998年4月21號—）係香港女泳手，2014年開始參加國際賽。佢喺2018年亞洲運動會代表香港喺游水接力項目攞到銀牌同銅牌各一。
譚又新

譚又新（粵拼：taam4 jau6 san1，Tam Iao San，1976年10月25號—），喺澳門出世，係澳門足球運動員，而家係蒙地卡羅體育會主教練。
譚嘉儀

譚嘉儀（粵拼：taam4 gaa1 ji4；英文：Kayee Tam；1988年8月13號—）係香港無綫電視藝員，中學喺新生命教育協會呂郭碧鳳中學畢業，大學喺香港大學音樂系畢業。2011年參加《超級巨聲3》攞季軍入娛樂圈，2020年12月1號離開無綫電視，第二年回巢。

逸聞
2021年1月，網絡媒體幫港發聲搞咗一個「滴答樂壇我最討厭的頒獎禮」，譚嘉儀亦都入圍「我最討厭的女歌手」五強，有啲網民就對於呢個結果覺得好奇怪，因為其他四個入圍（楊千嬅、肥媽、劉美君、黎瑞恩）都曾經發表一啲爭議性嘅親中或者撐警言論，但係譚嘉儀並無。有網民就估計係因為佢係無綫／星夢旗下有關。最終譚嘉儀低票落選，楊千嬅攞到95,322票，成為「我最討厭的女歌手」，得票係第二至第五名得票總和嘅兩倍。
要塞英雄

要塞英雄（英文：Fortnite）係由 Epic Games 開發嘅一隻網上遊戲。
西點軍校

西點軍校（英文：West Point），正式名美國陸軍學院（英文：United States Military Academy），係美國第一間軍校，1802年創校，專門培訓美國陸軍。
要塞英雄：空降行動

《要塞英雄：空降行動》（Fortnite Battle Royale）係《要塞英雄》嘅大逃殺遊戲。
要死就一定要死在你手裏

《要死就一定要死在你手裏》係由俞心樵作詞，莫西子詩作詞、編曲同演唱。呢隻歌第一次唱係由莫西子詩喺《中國好歌曲》第一季以原創作品形式演唱。

簡介
莫西子詩有一個女朋友，佢女朋友係日本人。由於莫西子詩喺中國度做音樂，而佢女朋友係日本人，所以佢哋喺異地戀嘅情況下，莫西子詩就寫咗隻歌表示好掛住佢。
覃塘

覃塘係中國廣西貴港一區，面積1502平方公里，人口52萬。
要求習近平總書記辭職公開信事件

要求習近平總書記辭職公開信事件，係發生喺2016年中華人民共和國全國兩會期間嘅政治事件。

事件始末
2016年3月4號深夜，有官方背景嘅新疆無界傳媒旗下嘅新聞媒體無界新聞喺佢網站《一帶一路》欄目，突然刊登一篇個名叫《關於要求習近平同志辭去黨和國家領導職務的公開信》嘅文章。公開信署名為「忠誠嘅共產黨員」，要求習近平辭咗包括總書記在內嘅黨同國家領導職務。
文章列舉多個要求習近平辭職嘅原因，指責習近平執政失敗，「唔具備帶領黨同國家走向未來嘅能力，唔適合再擔任總書記一職」，來源注明係「參與網」。發布之後無耐，無界新聞網站被關閉，唔能夠進入，之後恢復運作，公開信已被刪除。根據報道，無界方面向當局解釋畀黑客入侵，之後又解釋係傳媒軟件「自動抓取」功能所導致。正值全國政協會議開幕同全國人大會議召開嘅敏感時間，呢件事立即引起咗海外媒體嘅關注。
喺事件之後，無界新聞網站從3月15號開始，唔再撰寫新聞，只係轉發官媒報道。其後，多間外媒報道，無界新聞被結束營運，被遣散嘅員工被警告，唔可以向外界透露消息。消息話，喺事件後股東之一嘅阿里巴巴集團提出將無界傳媒清盤，得到另一個股東支持。
根據海外傳媒講，當局已組成項目組徹查事件，又懷疑事件係一個「巨大陰謀」，多個無界新聞員工因事件被拘捕，警方至少扣押咗20人，6個係網站無界新聞員工，包括無界傳媒董事長李萬輝，執行總裁歐陽洪亮、執行主編黃志傑、副主編程聖中，同兩個負責電腦安全技術嘅員工，另外10個人係信息技術服務供應商無界新輝嘅工作人員。《端傳媒》傳媒評論部前主編賈葭喺3月15號晚喺北京機場被公安帶走，據稱被認為同事件有關，被扣押10日之後喺25號獲釋。中國異見人士溫雲超話，佢喺中國嘅父母同兄弟都因此被捕。旅居喺德國嘅時事評論員長平話佢一家係因自己對呢件事嘅評論而被帶走。
3月30號，中國外交部回應公開信事件話：「任何企圖破壞中國國家穩定嘅行為，都唔可能得逞」。
5月7號，《明報》報道無界新聞網嘅執行主編黃志傑等幾個人已喺早前獲釋。
截至6月24號，重有多人未獲釋，歐陽洪亮嘅老婆劉某通過網絡發表公開信，話佢老公同程聖中等人已經被扣超過100日，重未能獲釋，又話財訊集團已經同歐陽洪亮單方面解約。

相關事件
2016年3月底，《明鏡新聞》嘅網站又刊登一篇以171個「忠誠嘅中國共產黨員」名義發布嘅公開信，名叫《就立即罷免習近平同志黨內外一切職務告全黨、全軍、全國人民書》。呢封信嘅執筆人自稱是、係「來自黨政軍群等各個機關部門」，要求黨罷免總書記習近平。信入面更加話：「十九大必須實現八千幾萬黨員一人一票選舉總書記、黨中央、黨代表，唔經八千萬黨員直接選舉嘅總書記、黨中央將唔再具有任何嘅合法性」。不過《明鏡新聞》表示由於唔能夠確定呢封公開信嘅真實性，所以刊登之後無耐就將呢封公開信刪除。
要田勇一

要田勇一（1977年6月25號—）係日本足球員，司職前鋒，效力過神戶勝利船，橫濱FC，及千葉JEF聯。
鄭河娜

鄭河娜，係大韓民國嘅一個女藝人同埋歌手。
鄭楠

鄭楠（1983年12月9號—）係中國大陸男歌手、音樂制作人，喺浙江省杭州市出世。
2005年，參加華研國際首屆創作大賽，最終獲得亞軍，成為華研簽約創作人，正式入行；出道到依家為S.H.E.、林宥嘉、田馥甄、張惠妹、梁靜茹、李宇春、華晨宇等歌手創作同製作大量音樂。
鄭正揚

鄭正揚（粵拼：zeng6 zing3 joeng4，Cheang Cheng Ieong，1984年8月18號—），喺澳門出世，係澳門足球運動員，而家澳門足球代表隊嘅隊長。
鄭永邦

鄭永邦（粵拼：zeng6 wing5 bong1；1863年2月16號—1916年8月21號）係日本明治時代嘅外交官，肥前國長崎人。
佢係鄭成功嘅末裔。大明滅亡之後開始喺日本長崎住。
鄭殷杓

鄭殷杓，係大韓民國嘅一個男藝人同埋演員。
貓頭鷹星雲

貓頭鷹星雲（Messier 97）係喺大熊座嘅一嚿行星狀星雲，喺1781年畀查理斯·梅西亞收錄喺佢嘅天體目錄入面。
貓科

貓科（Felidae），統稱貓科動物，包括獅子、老虎同貓呢啲動物，係食肉目九個科中最鍾意食肉嘅哺乳動物。第一種貓科動物出現喺大約三千萬年前嘅漸新世，人們更熟悉嘅家貓同人類開始有關連則係喺千年之前。家貓嘅野生種親威：野貓，仍然生存響歐洲、非洲同亞洲東部等地，可惜棲地破壞限制咗居住範圍。家貓同野貓係咪屬於應該分別嘅物種仍然有著好多爭議，但而家大部份嘅分類都會將佢哋視為唔同嘅物種。
其他貓科動物中知名嘅成員有包括獅子、老虎、豹、美洲豹、美洲獅同獵豹等大貓，以及其他如猞猁、獰貓同短尾貓等野生貓。已滅絕嘅劍齒虎亞科－包含如著名嘅劍齒虎等馬刀齒貓，都係真正嘅貓科動物，而其他如袋劍齒虎同獵貓等相似嘅動物就唔係。

進化
已知現今世上有41種貓科動物，佢哋都源自一千八百萬年前嘅一個共同祖先。依啲物種源自亞洲，且經由陸橋散佈至各洲去。根據發表喺《科學》上，由美國國家癌症研究所嘅Warren Johnson同Stephen O'Brien對粒線體基因同細胞核基因所做嘅研究，確定咗貓嘅祖先喺利用白令陸橋同巴拿馬地峽做咗至少10次洲至洲嘅遷徙(雙向)之間，演化出8個主要嘅世系。其中，豹屬係最古老嘅，而貓屬則係最年輕嘅。佢哋估計大約60%嘅現存物種係喺最近嘅一百萬年內進化出嚟嘅[2]。大多數嘅貓科動物有18或19個染色體倍性。新世界(中南美)中嘅貓有18個染色體倍性，咁可能係導因於兩個較細嘅染色體結合成一個較大嘅染色體之故[3]。
在此發現之前，生物學家大多不能由化石的記錄中建立出貓的分類樹，因為不同物種的化石看起來都很相似，主要是尺度上的不同。
貓科動物最親近嘅親戚被認為係麝貓、鬣狗同獴。所有嘅貓科動物都有一種基因異常，令佢哋試唔到甜味。[4]

貓科動物嘅化石
已知最古老嘅真正貓科動物(始貓)生存喺漸新世同始新世嘅時期。響始新世時，佢進化出假貓。假貓被認為係現存兩個亞科同已滅絕嘅劍齒虎亞科等最古老共同祖先。較以馬刀齒貓為知嘅依一群動物於更新世後期開始絕種，包括咗劍齒虎、短劍劍齒虎、恐貓同擬劍齒虎。
貓釣魚街

貓釣魚街（法文：Rue du Chat-qui-Pêche）係法國巴黎第五區乃至成個巴黎最窄嘅一條街，最闊嘅地方得1.8米闊。
貔貅

貔貅（pei4 jau1），係中國傳說度嘅一種吉祥獸。佢被認為係風水從業者嘅保護者，形似大隻嘅有翼獅子。
貝爾法斯特港

貝爾法斯特港（英文：Belfast Harbour）係北愛爾蘭貝爾法斯特城既主要海運樞紐，佢處理咗北愛爾蘭海運貿易既67%吞吐量，同時亦佔整個愛爾蘭島既25%海運貿易吞吐量。
貝爾法斯特港每年處理超過 2,450萬噸貿易，同埋180萬人次既渡輪乘客。2022年有來自33條航線既141艘次既遊輪停泊喺貝爾法斯特港。
貝爾臣

莊·格力哥利·貝爾臣（英文：John Gregory Berylson，1953年6月2號—2023年7月4號）係美國生意人，2006/07年成爲英倫足球會米禾爾足球會班主，帶球隊由英格蘭甲組足球聯賽升上英格蘭冠軍足球聯賽。

死
2023年7月4號，貝爾臣一個人揸住架Range Rover（英文：Range Rover）。到朝頭早未夠8點鐘，架車喺麻薩諸塞州Falmouth（英文：Falmouth, Massachusetts）畀人發現失控撞樹，貝爾臣當場證實死亡，終年70歲。
貝爾福地區

貝爾福地區（法文：Territoire de Belfort）係法國布爾岡-法蘭琪-康堤其中一個省，編號90，首府貝爾福。
貝特曼原理

貝特曼原理（粵拼：bui3 dak6 maan6 jyun4 lei5；英文：Bateman's principle）係有關進化生物學同性選擇嘅一個概念，最基本個諗頭係話雄雌兩性因為喺配子上有差異，所以公傾向想同大量嘅乸交配，而乸就傾向想要數量少但質素高嘅配偶。

簡史
查理斯·達爾文（19 世紀）已經有喺度講，話發覺近乎一切動物物種都有一種情況：公硬係會性慾強過乸；啲公會為咗爭奪同啲乸交配嘅權利而打交，或者以其他方式競爭，亦會想喺啲乸面前展示自己幾咁有吸引力。例如好多物種嘅甲蟲都係啲公有角而啲乸冇角，公彼此之間會用角打交，打贏咗嘅就有權同啲乸交配。類似噉嘅情況喺好多種魚類、雀鳥以至哺乳類當中都可以觀察得到。

實驗
喺 1948 年，有生物學家做咗一場實驗：佢哋發覺一隻果蠅公嘅配偶數量愈多，生到嘅後代嘅數量就愈多；相比之下，乸就冇噉嘅情況—就算一隻乸有好多配偶，佢生到嘅後代嘅數量都唔會點升。首先，思考公同乸嘅生物本質—乸嘅配子（卵子）明顯大粒過公嘅（精子），例如人類卵子喺容量上估計係人類精子嘅 1,000 萬倍咁多，噉就表示對於身體嚟講，生產卵子（同生產精子比起嚟）消耗嘅資源更多，而且喺多種動物裡邊，乸要花好多時間陀仔（例如人類生仔就要陀九至十個月咁耐），陀仔期間隻乸冇得繁殖；相比之下，公生產後代嘅能力唔受呢種限制。因此，公比較有誘因靠住「盡力搵乸交配，交配次數有咁多得咁多」嘅策略嚟行動，而乸繁殖機會有限，對配偶會比較揀擇，偏向揀高質素嘅伴侶，亦會投注更多資源落去每個後代嗰度。
貝理雅

貝理雅（英文：Tony Blair，1953年5月6號—）係第51任英國首相、第一財政大臣、公務員事務部部長、工黨黨魁兼英倫東北部實治菲爾德選區（英文：Sedgefield (UK Parliament constituency)）下議院議員。而作為英國內閣嘅閣臣，亦係樞密院顧問官。
貝理雅喺1994年7月起做工黨黨魁。佢做黨魁嗰陣，工黨放棄咗十幾年前訂下嘅政策目標，重新定位，結果喺1997年嘅大選勁贏，踢走執政18年嘅保守黨，嗰次亦係保守黨自1832年以嚟輸得最慘嘅一次大選。貝理雅係工黨史上任期最長嘅英國首相，亦係唯一令工黨連贏三次嘅工黨黨魁，佢響2007年5月10號宣佈會喺同年嘅6月27號唔做，由白高敦接手。
貝爾韋爾德辛卡

貝爾韋爾德辛卡（西班牙文：Belver de Cinca）係西班牙亞拉岡威斯卡省一座城，住1千人。
貝爾福宣言

貝爾福宣言（英文：Balfour Declaration）係英國政府喺1917年嘅一份聲明，宣佈支持猶太復國主義，並且應承會喺巴勒斯坦地區成立猶太國家。

歷史
喺第一次世界大戰開始之後，英國政府一直研究針對鄂圖曼帝國嘅政策。到1917年，場仗開始進入僵局，因爲英國嘅兩個主要盟友都冇認真打仗：美國仍然係中立，所以能夠幫英國嘅唔多，而俄羅斯就發生咗二月革命，之後仲發生埋十月革命，所以有機會會完全退出場仗。
當時，内閣成員 Herbert Samuel 提議，用宣佈支持錫安主義嚟提高猶太人對場杖嘅支持率。之後，錫安組織同英國官員喺1917年2月開始談判，到6月大致完。宣言嘅起草有吸取到支持同反對錫安主義嘅猶太人嘅意見，但係冇問到住巴勒斯坦地區嘅居民。份宣言喺10月通過咗英國内閣。
貝爾福宣言係有史以嚟第一次，一個重要國家公開咁支持錫安主義。重要嘅係，宣言入面提到支持為猶太人建立一個“民族屋企”(英文：National home)，特登冇講明係國家。除此之外，宣言亦確保當地嘅阿拉伯人會有平等嘅政治同宗教權利，嚟避免發生種族衝突。
貝爾福宣言有重要嘅影響。首先，錫安主義亦成爲咗英屬巴勒斯坦嘅主要政策之一，長遠有助以色列立國。同時，宣言同英國早前同阿拉伯人同意嘅麥克馬洪-侯賽因協定（英文：McMahon–Hussein Correspondence）互相矛盾，之後成爲咗以巴衝突嘅重要因素之一。
貝爾莫潘

貝爾莫潘（英文：Belmopan）係伯利茲首都。
貝爾蘭加德杜埃羅

貝爾蘭加德杜埃羅（西班牙文：Berlanga de Duero）係西班牙卡斯提亞與利昂索里亞省一座城，住1千人。
銅鑼灣

銅鑼灣（粵拼：tung4 lo4 waan1/waan4；英文：Causeway Bay）係香港島北岸一個填平咗嘅大海灣，而佢周圍嘅地方就叫做銅鑼灣。以前銅鑼灣係水上聚居港，屯兵地，鄉村地方，今日就係個繁華鬧市。係維多利亞港側邊嘅市區一部份。原海灣𢽚（音篤）就係大坑同掃桿埔。

歷史
要睇返舊時海灣規模，睇下銅鑼灣道就知。成個布袋噉。
1819年（清朝嘉慶二十四年）版《新安縣志》未有銅鑼灣嘅記載，所以之前嘅歷史唔係咁清楚。
初時講銅鑼灣主要係講今日天后一帶，即係灣嘅東面，因為嗰邊有天后廟，係靠海為生嘅水上人、潮州人、福建人集中嘅地方。因為未填海前銅鑼灣西面地方好似一隻角咁，被稱為東角。香港早期嘅繁榮市區係五環三角，但東角唔係市區東邊嘅盡頭，最東邊嘅盡頭係北角，而響西環嘅West Point，即係西角，北角（North point）都係因為好似隻角咁而命名。渣甸洋行首先響呢度大興土木，起港口倉庫。香港政府亦沿住海岸綫，起咗條筲箕灣道去筲箕灣，其中部份就係今日銅鑼灣道同英皇道嘅前身。
後尾響今日高士威道，呢度起咗條海堤，所以英國人叫個灣做Causeway Bay，意思係堤灣。高士威道嘅高士威，正正係英文海堤Causeway嘅音譯。因為呢條路係由海堤變成。而中文名就冇變，一直叫銅鑼灣。東角呢個名只係流行響英語社羣，唐人一直就用返個銅鑼灣來叫呢塊市區地。
至於填海，政府首先將海堤以內填平，變成各式公園運動場。後尾變成今日皇仁書院，香港中央圖書館等等。之後連堤外個灣都填平，變成維多利亞公園。銅鑼灣家下重有銅鑼灣避風塘，但係舶嘅已經唔係漁船，而係遊艇。
開頭東角係指而家成個銅鑼灣，但後尾好多人用銅鑼灣來講銅鑼灣東邊形象似銅鑼嘅地方，銅鑼灣西面就叫東角。到咗地鐵起好港島綫，銅鑼灣因為夠大，總共有兩個地鐵站，一個銅鑼灣站喺東角嗰邊，同灣仔為鄰。而銅鑼灣東面，南邊最盡起咗另一個地鐵站響銅鑼灣天后廟嗰邊，叫天后站，北面最盡嘅銅鑼灣社區中心附近又起咗個炮台山站，不過呢個地鐵站屬北角。因為香港人習慣響地鐵站匯合，所以天后站叫叫下，呢一帶就畀人叫天后喇。但每個人心中嘅天后都唔同，有時會包埋部份天后廟道上面嘅北角地區，有時會包括成個銅鑼灣東住宅區、維多利亞公園同埋香港中央圖書館。

經濟
銅鑼灣係香港最旺嘅地方之一，亦係2012、2013兩年全世界舖租最貴嘅地方。
銅綠

當純正或合金狀態嘅銅被腐蝕，銅綠（英文：Verdigris）係會出現嘅幾種淺綠色化合物之統稱。呢啲化合物可以做顏料，叫做青銅色或銅綠色。銅綠好多時都係碳酸銅（copper carbonate），如果近海，就可能係氯化銅 （copper chloride）。如果風化過程中間，有醋酸響處（讀似樹）嘅話，就變成醋酸銅（copper(II) acetate）。銅綠個英文Verdigris，係來自中古英文 vertegrez。而之前，就係來自古法文verte grez，即係 vert-de-Grice，就係希臘（Grice）嘅（de）綠（verd）。
醋酸銅夠鮮色，所以係隻好常見嘅顏料。以前啲人見銅綠最鮮，所以就拎來畫畫，所以用到十九世紀都有人用。
銅綠亦都係種藥材。
銅英勇勳章

銅英勇勳章（Medal for Bravery (Bronze)，縮寫MBB）係香港授勳及嘉獎制度嘅其中一種勳章。自1998年起開始頒授。獲頒銅英勇勳章嘅人士英勇過人，殊堪嘉許。
銅鑼

銅鑼（粵拼：tung4 lo4）係種敲擊樂器，用金屬整。
銅錢

銅錢係古時中國流通嘅銀仔，用銅鑄造，外型圓形，中間開咗個方形嘅竉，所以又叫做「方孔錢」。受中國影響，古時日本、朝鮮半島、越南、琉球國亦都有鑄造自己嘅銅錢。
銅錢通常都會鑄上嗰時嘅年號同「通寶」兩字，譬如大明天啟年間鑄造嘅銅錢就鑄咗「天啟通寶」四字。
銅牌

銅牌通常係競技比賽（好似奧運會）裏面獎勵畀第三名嘅獎牌。第一、第二名就分別攞金牌同銀牌。銅牌所用物料主要係銅。
維基同享有多媒體嘅嘢：Bronze medals
銅紅

銅紅，色一種，紅與啡左右；高純度銅礦正係噉樣。
謝達孝

謝達孝（粵拼：ze6 daat6 haau3），係臺灣結他手、編曲人、音樂製作人、鱷魚樂團結他手。

經歷
佢喺Eagle Music做過執行製作人。2014年，佢攞咗第31屆國立政治大學金曲獎最佳編曲獎。
謝謝你的愛

《謝謝你的愛》係香港歌手劉德華喺1992年7月22號出嘅國語專輯。

簡介
呢個係華仔其中一個有代表性嘅唱片，《謝謝你的愛》係經典傳唱歌曲。
謝金燕

謝金燕（Jeannie Hsieh，1974年12月25號—）係臺灣女歌手，主要唱臺語歌，其次係國語歌。2010年佢有首歌《嗶嗶嗶》因為夾雜粵語，重有「老母」呢個詞，而引起香港人嘅留意，之後佢有啲歌都會夾雜粵語。佢阿爸係臺灣主持人豬哥亮（謝新達）。
謝長廷

謝長廷（粵拼：ze6 coeng4 ting4；1946年5月18號—）係臺灣政治人，臺北市延平區（而家大同區）大稻埕出世，係民主進步黨創黨黨員之一，曾任民主進步黨代理主席。曾經做過台北市議員、立法委員同高雄市市長。民進黨喺2000年執政後，擔任過行政院院長。任內時提出和解共生，不過在野黨唔接受導致失敗。2007年5月7號，經過民主進步黨黨內初選成為2008年中華民國總統選舉民進黨推派候選人。
陳婉麗

陳婉麗，前香港演員，曾經喺1986年憑電影《女人風情話》入面嘅飾演綠翹一角入圍香港電影金像獎最佳女配角。
陳婉芬

陳婉芬，香港親中派人士兼商人，東方神馬集團董事長。

政治立場
佢係親中派嘅成員，喺武漢肺炎香港疫情期間曾經同工聯會合作進行防疫社區工作。
陳嫣

陳嫣（Kristine Tjhin）係香港女演員，2019年出道。

簡歷
陳嫣讀過悉尼大學同北京電影學院，2019年開始參演ViuTV劇集。

演出
呢個表唔完整，歡迎加料。
陳子健

陳子健，香港親中派政治人，2023年香港區議會選舉後被政府委任做區議員。
陳婉珊

陳婉珊，香港工商界親中陣營政治人，利記集團陳澤康曾孫女。

選舉經歷
喺2021年9月，佢當選成為香港特别行政區選舉委員會工業界(第一)委員。之後佢喺李家超無提政綱嘅情況下，有份提名李家超參與2022年香港行政長官選舉。
超新星殘骸

超新星殘骸（supernova remnant，SNR）係一粒恆星經歷超新星爆炸之後形成嘅一個結構，往往會形成絢麗嘅星雲。

概論
内文：超新星
超新星（supernova）係高質量（講緊起碼 8 太陽質量）恆星生命終結嘅產物。喺一粒恆星啲燃料燒嗮之後，佢核心進行嘅核聚變（nuclear fusion）作用會停止，唔再產生一股令佢啲成份向外郁嘅力，於是粒恆星就會開始因為自身嘅重力而崩塌，令到佢外部嘅氣體開始大規模噉跌向核心嗰度。喺呢個過程入面，啲氣體可能會反彈返出嚟或者加熱得好犀利，令到股氣體開始向核心以外擴張，如果呢股擴張力夠勁，粒恆星會爆炸，並且將自己內部嘅氣體射出去自己周圍嘅太空嗰度，喺周圍嘅空間形成一團氣體，而呢團氣體會受到超新星爆炸嘅強大能量離子化，並且因為噉而開始發光。而且喺呢個過程當中，會產生高速度嘅電子，而高速電子喺笪磁場當中振盪嗰時會用同步輻射（synchrotron radiation）嘅方式射出大量嘅無線電波。呢個作用所形成嘅星雲就係所謂嘅超新星殘骸。
面紗星雲（Veil Nebula）嘅其中一忽；佢係由超新星爆炸形成嘅一嚿星雲。
超時空男臣

《超時空男臣》（英文：A General, A Scholar And A Eunuch），係香港無綫電視製作嘅時裝電視劇，由蕭正楠、田蕊妮、曹永廉、王君馨同何廣沛領銜主演，監製羅永賢。故仔係講嚟自大明萬曆年間嘅袁崇煥、左光斗、李進忠穿越到2010年代香港嘅經歷。
超憶症

超憶症（英文：hyperthymesia）係一種記憶障礙，會令到個患者有異常強嘅自傳式記憶，會係噉醒返起好多－正常人唔會記住嘅－有關自己人生嘅濕碎資訊，而且仲要係一啲濕碎到冇用嘅資訊（例：「我五年前某一日早餐食過啲乜」）。呢啲長期記憶係噉湧入工作記憶會阻礙個患者，搞到佢唔能夠做啲正常嘅記憶作業或者記住一啲真正有用嘅資訊－會對個患者整體嘅認知表現產生負面影響。
超感應學園

《超感應學園》（英文：Sometimes When We Touch ）係香港電視娛樂同臺灣八大電視聯合製作嘅電視劇，喺2021年8月7號到10月9號逢禮拜六 20:00－22:00喺臺灣八大電視八大戲劇台首播，同埋喺2021年9月13號到10月8號逢禮拜一到五 21:30－22:30喺香港ViuTV首播。套劇由蔡凡熙、劉奕兒、姜濤主演。套劇全程喺臺灣拍，除咗姜濤同盧瀚霆兩位香港藝人之外，其餘演員都係臺灣人。

記事
呢套劇提供粵語配音同國語原聲嘅雙語廣播，係頭一套提供雙語廣播嘅ViuTV自製劇集。當中姜濤同盧瀚霆嘅角色由自己配音，另外有兩個主要角色交由ViuTV藝員做粵語配音，包括黃奕晨配石少華，同埋羅沛琪配方小路，而其餘角色就由專業配音員配音。
超星系團

超星系團（英文：Supercluster）係由引力連繫嘅一組星系，由大量星系團組成，係成個宇宙入面最大規模嘅結構。
超時空奇俠

《超時空奇俠》（粵拼：ciu1 si4 hung1 kei4 hap6，又譯《異世奇人》，英文：Doctor Who）係英國廣播公司整嘅一套科幻電視劇，而家[咩時候？]為止夾埋出咗38季。
超時空英雄傳說

《超時空英雄傳說》係宇峻科技喺1996年製作嘅一款戰棋遊戲。呢款遊戲亦係宇峻科技製作嘅第一款遊戲。來自地球嘅年輕作家孟祈因為誤闖時空裂縫而嚟到咗遊戲入面嘅世界——科隆多世界，並喺因緣際會之下，協助當地人消滅咗企圖侵占科隆多世界嘅黑魔神。遊戲係採用單主線模式，並且喺部分關卡會出現隱藏關卡畀玩家挑戰難度。
超感官知覺

超感官知覺（英文：Extra-sensory perception，ESP）指聲稱感知到感官以外嘅資訊嘅能力。
超新星

刻卜勒超新星SN 1604嘅X光影象（Chandra X-ray Observatory）。
超新星（Supernova）係一粒星爆炸，同時變成一舊等離子體，一時間變到好光，就好似突然有一粒新嘅星出現。超新星放出來嘅光會響幾個禮拜到幾個月左右就會消失。
超新星有好幾種，而有兩條路可以造成超新星。質量極高嘅星會停止佢核心核聚變，響自身引力之下，外面會向中收縮。另一路係白矮星吸入伴星嘅物質，最後達到 Chandrasekhar Limit，造成熱核爆炸（睇新星）。兩條路都會造成超新星爆炸，將粒星所有嘅嘢都大力彈晒出來。
爆作釋放衝擊波到周圍太空，形成超新星遺蹟。最出名有 SN 1604。
超時空接觸

《超時空接觸》（Contact）係一部1997年美國科幻電影，由Robert Zemeckis做導演，改編卡爾薩根嘅1985年英文同名小說。主演係茱迪科士打、馬修麥康納希。
餘弦定理

將餘弦定理套落直角三角形度，就係勾股定理。
餘切

割圓八綫。圖內餘切打橫，切圓邊而同餘絃平行。
餘切，割圓術一綫，割圓八綫之一。而餘切函數，三角函數之一，英文cotangent，數學符號cot，數式寫如。
餘切函數函數假設，割圓半徑為一時，用正角求出餘切綫有幾長。以往會用對數表求查得數值。
三角函數而言，佢係正切函數嘅倒數。
餘弦相似度

餘弦相似性（粵拼：jyu4 jyun4 soeng1 ci5 sing3；英文：cosine similarity）係一種相似性量度，可以攞嚟量度兩列數之間有幾相似。

計法
睇埋：餘弦
計餘弦相似性嗰陣，條式會攞兩個向量做 input，而 output 就會俾個數  出嚟， 嘅值反映兩個向量之間「個角度有幾大」。
設  同  做要分析嗰兩個向量，而  同  係  同  嘅組成部份，噉餘弦相似性可以用噉嘅式計：
呢條式會出嘅 output 可能數值最低係 -1 最高係 1，數值愈高就表示兩個向量愈相似。
餓草

餓草（英文：hungry grass；愛爾蘭蓋爾文：féar gortach）係愛爾蘭嘅民間傳說入面講到、一拃受詛咒嘅草。相傳如果有個人踩咗上餓草上面，就會受詛咒永遠都覺得肚餓，而且無論點食嘢都唔會再覺得飽。
餘割

割八綫。圖內正割打斜，由圓心起同餘切相交。
餘割，割圓術一綫，割圓八綫之一，相對於正割而言。而餘割函數，三角函數之一，英文cosecant，數學符號csc，數式寫如。
餘割函數函數假設，割圓半徑為一時，用正角求出餘割綫有幾長。以往會用對數表求查得數值。
餘弦

割圓八綫。圖內餘弦打橫，圓內橫向弦綫。
餘弦，割圓術一綫，割圓八綫之一，相對正弦而言。餘弦函數，三角函數之一，英文cosine，數學符號cos，數式寫如。
餘弦函數假設，割圓半徑為一時，用正角求出餘弦有幾長。以往會用對數表求查得數值。
直角三角形入面，一個銳角嘅餘弦定義係佢嘅鄰邊同斜邊嘅比值。
餘弦圖表
餘姚

餘姚係中國浙江寧波一個縣級市，總面積1501平方公里，人口83萬。
鄭萃雯

鄭萃雯（英文：Karen Cheng，1985年8月4號—）係香港節目主持人，前新聞工作者，2006年到2017年任職無綫電視，做過新聞主播，之後去做香港電台第一台節目主持。

演出
呢個表唔完整，歡迎加料。
鄭蒲港新區

鄭蒲港新區係中國安徽馬鞍山市一個縣級管理區，總面積225平方公里，人口12萬。
鄭若驊

鄭若驊，GBM，GBS，SC，JP（英文：Teresa Cheng Yeuk-wah，1958年11月11號—），外號「女公職王」、「僭建驊」、「司底驊」，2018年1月6號至2022年6月30號出任香港政府律政司司長。2000年獲委任為資深大律師，佢亦同時係擁有土木工程師資格嘅特許工程師、特許仲裁員同專業調解員。

簡歷
鄭若驊加入政府之前係私人執業資深大律師，擁有特許工程師、特許仲裁員同專業調解員資格，經常喺複雜嘅國際商事同國際投資糾紛中獲委任為代理人或仲裁員。
佢亦係亞洲國際法律研究院創始成員同前任主席、國際商事仲裁會前任副主席、國際商會國際仲裁院前任副主席同香港國際仲裁中心前任主席。喺2008年經全球選舉成為第一位出任特許仲裁學會主席嘅亞洲女性，2011年至2017年擔任香港高等法院原訟庭暫委／特委法官。而家係世界銀行國際投資爭端解決中心仲裁員，並曾經出任世界銀行制裁委員會成員。
佢係倫敦大學英皇學院院士同清華大學法學院國際仲裁與爭端解決前任專案主任。
2018年初，鄭若驊被傳媒揭發佢同老公潘樂陶喺屯門大欖嘅海詩別墅4號有多處懷疑違規僭建，從此被謔稱為「僭建驊」。
2019年11月14號（倫敦時間），鄭若驊喺訪問英國期間，畀十幾個香港修例風波嘅示威者包圍，結果佢就喺街頭仆親，兼夾甩骹。
2020年8月7號，美國財政部宣佈制裁十一位破壞香港自治嘅官員，其中就有鄭若驊。
由於佢喺律政司司長任內，醜聞多多、爭議不絕，兼且長期民望低殘，因而有個花名叫「司底驊」。

屋企
鄭若驊阿爸叫鄭景瑜，阿媽叫梁麗萍。早年佢嘅私生活好少人知，甚至被人話係單身。直到2018年初被揭發間屋違規僭建，先知原來佢有個老公。到2019年佢無申報，以私人嘅身份處理仲裁案時，先知原來佢仲有個仔。
佢嘅第一任老公係土木工程師李匡華，響1987年9月19號結婚，有個仔，個仔響2011年6月到8月期間曾經喺富而德律師行嘅巴黎辦事處實習。
佢嘅第二任老公就係佢嘅「鄰居」、香港工程師學會前會長潘樂陶（Otto），兩人響2016年12月29號結婚，證婚人分別係前律政司司長、基本法委員會副主任梁愛詩同埋運房局局長陳帆。
鄭菜基

鄭菜基（韓文：정채기，1962年—2013年）係南韓人權運動家兼男性主義運動家，韓國男性人權運動嘅性平等運動創始人。1994年韓國男性人權運動嘅創始人。佢喺1997年創立咗韓國男性學會。
鄭菜基喺全羅南道光陽出世。佢響建國大學畢業，1990年代初因為不滿韓國政府對女性嘅特惠政策而創始男性運動同人權運動。佢喺家父長制同1999年韓國國軍嘅軍加算點廢止嘅主要帶頭。佢喺2004年戶主制廢止爲同參。
鄭莉梅

鄭莉梅（英文：Cheng Camille Lily Mei，1993年5月9號—）係香港女泳手，擅長自由式。佢阿爸同阿媽分別係臺灣人同法國人，香港出世，北京長大，之後到美國柏克萊加州大學升學。2014年亞洲運動會，佢代表香港喺4×100米自由泳同4×200米自由泳都攞到銅牌。
鄭華娟

鄭華娟（粵拼：zeng6 waa4 gyun1；1963年8月2號—2024年3月21號）係臺灣嘅女歌手、詞曲創作者同作家。1993年5月嫁到德國，喺佢書入面叫老公做老德。

攞獎
2003年喺德國因《海德堡之吻》一書而攞馬克吐溫旅行文學獎，獎座擺喺販賣「學生之吻」嘅海德堡百年朱古力嘅老店入面。
赫西俄德

赫西俄德（Αισχύλος）係古希臘詩人，約莫喺前750年到前650年活躍，即係同荷馬差唔多時期。
赫茲

赫茲，或者就咁叫赫（拉丁字母：Hertz），係頻率嘅國際單位制單位，係指每秒中嘅週期性變動重複嘅次數。後人為咗紀念德國物理學家海因里希赫茲（Heinrich Hertz）嘅貢獻，重用佢個姓嚟命名呢個單位。符號係 Hz。
1Hz = 1/s
赫達·霍珀

赫達·霍珀係一個美國新聞工作者、舞台劇演員、電影演員、電視演員、電台主持、影評人、作家。
赫里普林

赫里普林（烏克蘭文：Хриплин）係烏克蘭一條村落，位於該國西部伊萬諾-弗蘭科夫斯克州，1436年首次提及，面積9.58平方公里，2001年人口1,887，人口密度每平方公里196.9人。
赫雷斯德拉弗隆特拉

赫雷斯德拉弗隆特拉（西班牙文：Jerez de la Frontera）係西班牙安達盧西亞一座城，住21萬人。
赫頓十字站

赫頓十字站（英文：Hatton Cross tube station）係英國倫敦地下鐵皮卡迪利綫嘅車站，屬第5同6收費區，喺大倫敦希靈登區。
赫連勃勃

赫連勃勃（381年—425年），本名劉勃勃，匈奴鐵弗部人。係五胡十六國時胡夏嘅奠基人。407年，佢喺河套登基做天王同大單于，創立咗胡夏政權。418年，佢率兵襲佔咗長安，之後喺灞上稱帝。425年去世，跟廟謚叫「世祖武烈皇帝」。
赫連氏

赫連（粵拼：haak1 lin4）係唐人姓氏，喺《百家姓》裏頭排第417位，依家經已冇乜人用。
呢篇赫連氏係同姓氏有關嘅楔位文章，重未寫完嘅。麻煩你幫手充實佢。
赫雷羅文

赫雷羅文（赫雷羅文：Herero jezik）係尼日爾－剛果語系班圖語族嘅一種語言，使用範圍包括納米比亞同博茨瓦納嘅赫雷羅人同伍班迪魯人。
跳彈床

跳彈床（Trampolining），係體操運動嘅其中一個大項，選手要喺彈床上跳起，同時做到指定特技動作。

文化
香港有句歇後語「童子軍跳彈床」，意思係「是鳩但」（「Scout彈」嘅諧音）。
跳棋

跳棋係棋嘅一個種類，特徵係棋要打斜行，見到敵方棋可以跳過佢食佢。國際上比較流行嘅跳棋有10×10棋盤嘅國際跳棋，同埋8×8棋盤嘅英式跳棋。
波子棋（又叫中式跳棋）亦係跳棋嘅一個變種。
跳

跳（jumping）係一種移動方式，指一隻動物（或者機械人）用力令自己離開地面，並且喺空中飛過若干距離，再落返地。

體育
下面嘅體育項目以跳躍作為核心動作。
跳高
立定跳高
跳遠
立定跳遠
三級跳遠
撐杆跳高
跳水
交互蹲跳
開合跳
跳大繩

跳大繩，跳繩遊戲一種，集體遊戲一種，用條大繩玩，玩親至少三人。揸繩兩人，一人揸一頭。兩人同步將條大繩，順住一個方向，係咁打圈。其餘玩者就跳入裏面，一人跳又得，幾人跳都得，視乎條繩夠唔夠長。
玩跳大繩要配合繩轉速，相當有節奏。跳者需要睇跳入時機，完時亦掌握跳出時機，跳時亦要相當專注。而且持續跳會消耗相當體力。多人玩又相當有氣氛。
除咗簡單咁跳，亦會加啲花式，以增樂趣。例如繩轉得有快有慢。跳者要轉身、掂地、開腳合腳、單腳雙腳、踎低跳之類。有時會動作配埋口令。
再加難度，會跳孖繩，揸繩兩人會轉兩條繩。又或十字交叉繩，兩對人轉繩成十字。

口令
紅黃藍白黑，咖啡煲橙汁。
熊人熊人單雙，熊人熊人掂地，熊人熊人轉彎，熊人熊人 get out you。
跳橡筋繩

跳橡筋繩係種細路玩嘅集體遊戲，亦係跳繩嘅變種，不過繩就會用到橡筋繩，同埋會最少三個人玩，其中兩個人揸住條繩係咁揈，其他人就要一路跳繩一路做花式。
路面

一班工人喺度舖路面落一條路上面。
路面（road surface）係指路等俾人同車輛行嘅表面上一浸耐用物料，舖嚟令個表面能夠承受人同車輛喺上面行嗰時施落條路嘅力。
跳出我天地

《跳出我天地》（Billy Elliot ）係套英國嘅成長、劇情片電影，片長111 分鐘，2000年上畫。
跳板

跳板，係船駁上地嘅板，同來行上落船。以前只係得長板一條，現今會有機動板，駁上碼頭駁口。
以前長板幼，行上行落，會有跳動感覺。

文
跳板亦比喻中途，只係借來暫留，再去第二度。
路雲雅堅遜

路雲雅堅遜（Rowan Atkinson，1955年1月6號—），係英國演員，英倫對衡郡出世，最出名作品係《戇豆先生》。
跳樓機

跳樓機係遊樂場一種機動遊戲，首先將搭客送上半空，然後令班搭客自由下墜，有啲人認為似跳樓，所以就叫跳樓機。
金陵十三釵

《金陵十三釵》（The Flowers Of War）係一部2011年嘅中國歷史戰爭電影，由張藝謀做導演，改編嚴歌苓嘅同名小說。主演係基斯頓比爾、倪妮、張歆藝、小林成男、渡部篤郎、佟大為。
金雅琴

金雅琴（1925年—2016年6月23號）係北京人民藝術劇院退休嘅話劇演員，出演角色絕大多數係配角，曾經用藝名白微。1990年代以後因出演情景喜劇《我愛我家》中嘅于大媽及《閑人馬大姐》中嘅劉奶奶被人哋廣為熟知。
2005年，憑借馬儷文執導嘅電影《我們倆》奪得東京國際電影節最佳女主角獎及金雞獎最佳女演員獎。其丈夫係人藝演員牛星麗。
2016年6月23號凌晨3點左右，表演藝術家金雅琴去世，享年91歲。
金雅朗

金雅朗（粵音：gam1 ngaa5 long5；韓文：김아랑，文觀部式拼寫：Kim A Lang；1995年8月22號—）係大韓民國女子短道速滑運動員。
金雀餐廳

金雀餐廳（Goldfinch Restaurant）係香港一間西餐廳，喺香港島銅鑼灣蘭芳道13-15號地下，喺1962年開張，2015年9月20號之後執笠。

名
金雀餐廳開張嗰陣，對面有間「銀樹夜總會」，股東想騎住佢，吸引啲客仔過嚟，所以就叫佢「金雀」。

特色
金雀餐廳一路保留住1960年代嘅裝修，唔少港產片都嚟攞景，最出名包括王家衛執導嘅《花樣年華》同《2046》，其他重包括《最後勝利》、《暗花》等。
金陵臺

金陵臺（粵拼：gam1 ling4 toi4）係中國廣東省廣州市嘅一間有民國歷史特色嘅建築，喺越秀區詩書路入面，隔籬冇幾遠就係廣州市兒童醫院後門。呢間嘢喺1946年起，不過到咗2013年6月份俾開發商拆咗，後嚟喺政府部門介入咗事件之後，就喺2014年初先至重新起返噉嘅建築。

建築特色
其實呢間建築喺1946年起，每間屋都有兩層半樓（8.5m）高，而每層樓有大概100幾平方米，入面嘅外牆都係用咗啡紅色嘅意大利批蕩嚟整，佢有好貴重嘅酸枝傢俱，重有地下車庫同水池響度。

產權拗數
金陵臺嘅地皮一早喺1994年俾政府收返，之後喺1996年開始搞開發；到咗1998年，原開發商——廣州市南方建設開發公司話唔夠錢先至搞出爛尾工程；一直到2007年，廣州市翠樺置業有限公司通過拍賣先至攞到呢嚿地皮，之後就搞拆遷工作，不過喺拆遷嗰陣搞出嘅賠錢安置問題，一直都喺度拗緊。

強拆
未拆之前嘅金陵臺
喺2012年5月中旬，金陵臺同埋妙高臺呢兩棟樓究竟喺拆定係留響度，都俾好多街坊關注咗。雖然話呢兩棟樓都喺拆遷範圍入面，但係佢有比較好嘅歷史、科學同藝術價值，而且喺歷史文化街區嘅核心保護範圍入面，先至俾好多本土文化迷同埋狗仔隊關注咗，之後廣州市國土房管局發咗文之後話咪拆住，因為廣州入面得好少喺20世紀40年代起嘅建築響度。但係開發商睬都唔睬，當規劃局講啲嘢係無哩頭兼發嗑瘋，卒之喺2013年6月10號深夜到2013年6月11號凌晨將呢間屋拆咗。而呢笪地喺2008年嗰陣係攞咗「建設用地規劃許可證」嘅。後嚟政府同文化專家猛咁鬧呢件事，話開發商係咪拆樓拆懵咗。

重新起返
到咗2013年6月底，由於開發商強拆金陵臺之後俾好多人關注咗，搞到廣州一定要變成歷史文化名城先至得。而廣州市政府調查咗呢噉嘢，就話「呢單嘢=證據確鑿+事實清楚+情節惡劣」嘅違法事件，要依法依規嚴肅處理呢單嘢。結果廣州翠樺地產置業有限公司（港資）就俾佢罰，話要賠返佢同違法拆咗嘅民國建築嘅所有相關費用，重要向全社會作出書面檢討。就喺7月10號，翠樺地產先至向廣州市政府交咗書面檢討，話無意傷害咗廣州市民對廣州呢座歷史文化名城嘅感情，重向受害業主道歉，佢重話一定會盡力重新配合政府，起返呢間咁有特色嘅建築。後嚟開發商喺2013年12月27號先至開始重新起過間嘢，一直起到2014年10月先至將間嘢搞返掂出嚟。而廣州大學建築設計研究院教授——湯國華就話：「呢單嘢係個版，就係話清楚啲人冇喺文化資源嗰度諗住搞乜就做乜。因為歷史建築唔係話拆就拆嘅。」
金雀

金雀（英文：Goldfinch；學名：Carduelis）係一種雀，生物分類入面歸燕雀科嘅一個屬。
金雀花王朝

金雀花王朝（House of Plantagenet）係一個源自法國安茹縣嘅王室家族，喺1154至1485年統治英倫。
金閣寺

鹿苑寺，又名金閣寺，係一座最早完成於1397年（應永四年）嘅日本佛寺，喺京都。
日本文學家三島由紀夫喺1956年就寫過一本同名小說。
陳延山

陳延山，香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。之後佢喺李家超無提政綱嘅情況下，有份提名李家超參與2022年香港行政長官選舉。
陳廷驊

陳廷驊博士，OBE（Dr Chen Din-hwa，1923年—2012年6月16號）係香港企業家，祖籍浙江寧波。陳廷驊有「棉紗大王」之稱，生前擔任南豐紡織聯合有限公司同埋南豐發展有限公司主席。

生平
陳廷驊阿爸以經營布廠為業，陳廷驊20幾歲已經係上海同寧波三間商業機構總經理。1949年移民香港，1954年創辦南豐紡織有限公司。1969年南豐改組，成立南豐紡織聯合有限公司，重喺1970年正式招股上市。同年成立「陳廷驊基金會」，喺香港同埋中國內地捐助醫療、教育同埋福利事業。陳廷驊篤信佛教淨土宗，尤其樂意捐巨貲大力支持佛學傳佈。1976年陳廷驊進一步開拓業務，唔單止喺海外好似美國、星架坡、馬來西亞等地進行投資，同時亦喺香港斥資幾千萬緡向太古洋行買入鰂魚涌地盤，起南豐新邨，自此喺地產界奠立穩固基礎。1992年陳廷驊連續發行15種備兌認股證，不出幾個月，股市大幅下調，陳廷驊眼光獨到，被譽為「備兌認股證大王」。
陳廷驊亦致力於保存國粹，提倡京劇，唔單止喺內地資助搞戲劇學校，培養新秀，亦成日贊助知名京劇團去香港演出，對中國傳統藝術嘅倡導同埋香港文化生活嘅提高貢獻良多。陳廷驊喺1997年攞到英帝國官佐勳銜（OBE），重成為中國文化部最高文化藝術發展獎得主。此外，陳廷驊重係蘇浙、寧波、甬江、上海四所同鄉會永遠名譽會長，多種慈善基金會名譽會長或者理事，香港特別行政區第一屆政府推選委員會成員同埋明天會更好基金信託委員會成員，重擔任香港各界慶祝回歸委員會副主席。
年近古稀，陳廷驊已經慢慢將南豐集團嘅掌控權移交畀尐女。1995年陳廷驊患咗腦退化症，2008年11月畀高等法院宣佈佢係「精神上無行為能力人士」（mentally incapacitated person），按《精神健康條例》委任會計師託管佢嘅資產。陳廷驊一早已經立咗遺囑，將接近95%遺產納入名下慈善基金，淨係留返5%分畀屋企人。
2010年，陳廷驊榮獲福布斯香港富豪榜第八位。同年12月17號陳廷驊以每股作價5.6緡，增持6.59億股遠洋地產，涉資36.9億，令佢喺遠洋地產嘅持股量大增至21.89%，成為第二大股東。
2012年6月16號，陳廷驊喺養和醫院因為前列腺癌病逝，終年89歲。
陳廷驊家族

陳廷驊家族，祖籍浙江寧波鄞縣雲龍，以紡織業起家。家族公司係南豐集團，而且有陳廷驊基金會，負責管理陳廷驊大部分身家。

家族史
陳廷驊父輩係劏牛嘅，到佢廿零歲嗰陣，佢去咗上海同當時嘅「染料大王」周宗良學師。1949年，周宗良帶埋兩個助手落嚟香港搞生意，陳廷驊係其中一個。1954年，陳廷驊創立南豐紡織廠。到1970年，南豐紡織上市，之後南豐唔單只經營紡織業務，重開始涉足地產業務，最出名就係起咗南豐新邨，南豐紡織到1989年就畀陳廷驊私有化咗。
到1990年代，陳廷驊因為有腦退化症，南豐嘅話事權慢慢交咗畀細女陳慧慧，到2009年陳慧慧先正式成為南豐嘅董事長。大女陳慧芳因為去咗美國生活，所以佢負責打理老豆喺美國嘅業務。
2009年，陳廷驊老婆楊福娥以陳做出「不合理行為」為由同佢離婚。到2010年，舊老婆楊福娥同細女陳慧慧出現爭產風波，搞到上法庭，官司一路打到陳廷驊死之後嘅2016年至判楊福娥勝訴，陳廷驊嘅身家要由楊福娥同兩個女三人均分。之後，圍繞南豐家族嘅官司一直冇停過。
而陳廷驊最終喺2012年過身，佢過身嘅消息出嚟之後，南豐同陳廷驊家族一直都冇證實，一路到兩日後，南豐集團先至正式公佈。
到2020年，楊福娥過身，根據佢喺2008年嘅遺囑，楊氏將所有身家都畀晒大女陳慧芳，陳慧慧思疑遺囑效力，又再同家姐對簿公堂，呢單官司排期去到2025年先開始審。
陳建大明

陳建大明，台灣時代力量政治人物，2022年曾經代表時代力量參與臺南市第六選舉區議員選舉，但未能當選。
陳建州

陳建州（粵拼：can4 gin3 zau1，1977年5月2號—）係一個臺灣男藝人、籃球運動員、同埋電視綜藝節目主持人，太太係臺灣女藝人范瑋琪。
陳建年

陳建年，香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會進出口界委員。之後佢喺李家超無提政綱嘅情況下，有份提名李家超參與2022年香港行政長官選舉。
邦代海灘

邦代海灘（英文：Bondi Beach），又譯邦迪海灘，係澳洲雪梨一個出名嘅海灘，四邊係同名嘅邦代海灘區。海灘喺雪梨商業中心區東邊大概7公里。

名
邦代英文正確嘅發音應該係bon-dye，「邦代」嘅來源。

海灘
邦代海灘大概有一公里長，每年都有好多遊客。

運動與娛樂
邦代海灘南邊嘅海水游泳池，由「冰山」（Icebergs）游泳俱樂部管理
邦代海灘係2000年夏季奧林匹克運動會舉行沙灘排球嘅比賽場地。比賽嗰陣，呢度臨時變成一個有10,000個座位嘅場地，同埋一個較為細嘅體育場，而且包括兩個熱身場同三個練習場。

流行文化
邦代海灘曾經係幾部澳洲或國際電影同電視劇嘅拍攝場地。
1959年 電影版嘅 Summer of the Seventeenth Doll（英文：Summer of the Seventeenth Doll） 中，其中一個角色喺Bondi Iceberg's Club入面飲酒。
拯溺雄心（Bondi Rescue）係一部拍攝平日喺邦代海灘工作嘅救生員嘅真人騷節目。
Breakers（英文：Breakers (TV series)） 係一部喺邦代海灘附近拍攝嘅電視劇。
The Block（英文：The Block (Australian TV series)） 係一部澳洲嘅電視劇，第一季喺邦代海灘拍攝。
那須麻衣子

那須麻衣子（1984年7月31號—）係日本足球員，踢中場，曾經喺2009～2011年間為日本女子足球代表隊出場3次。
那魯麟

那魯麟（英文：Roland Arthur Charles North，1889年1月28號—1961年6月18號），係前香港華民政務司（民政事務局前身），1936年到1941年香港淪陷期間在任。
那須重德

那須重德，臺灣政治人物，曾經做過日治時期臺南市長。
那須鹽原站

那須鹽原站（日文：那須塩原駅／なすしおばらえき Nasu-shiobara eki */?）係東日本旅客鐵道（JR東日本）一個鐵路車站，喺日本栃木縣那須鹽原市。
那鴻書

《那鴻書》係《舊約聖經》嘅小先知書，天主教譯做《納鴻》，主要內容係關於亞述帝國首都尼尼微嘅預言。那鴻大概喺公元前632年之前喺猶大完成呢卷書。

簡介
作者：那鴻
日期：公元前655年
地點：耶路撒冷
那鴻書係一篇長詩，為以色列嘅世仇亞述首都尼尼微嘅陷落拍掌歡呼。今次南征北討，驕橫霸道嘅國終於傾覆。尼尼微喺公元前七世紀末覆滅，作者認為呢啲係上帝對嗰啲傲慢、殘暴國嘅懲罰。
邦

邦係個政治概念，係政治地理學上一個獨立實體，有共同嘅語言、文化、種族、領土，同國嘅概念好似，經常撈亂嚟用，但邦唔一定係主權國。
呢篇邦係關於國嘅楔位文章，重未寫完嘅。麻煩你幫手充實佢。
鄧以海

鄧以海，SBS，CDSM，CMSM（英文：Hermes Tang，1964年—）係香港海關前關長，2017年上任，2021年離任。

簡歷
鄧以海喺1985年加入前人民入境事務處做入境事務助理員，1987年轉到香港海關，做海關督察。2006至2007年期間借調去保安局。2009年1月，晉升做海關監督，再喺2011年8月晉升做海關高級監督，2013年5月升做海關總監督，2015年5月晉升做海關助理關長，2016年8月晉升做海關副關長，2017年7月獲委任做海關關長。
鄧以海由海關副關長升任關長，係自1999年政務主任（中文：政務主任）曾俊華「空降」做海關關長以來，頭一位經內部晉升嘅關長。
2021年10月17號，中華人民共和國國務院根據香港特別行政區行政長官林鄭月娥嘅提名同建議免去鄧以海嘅海關關長職務，21號公佈同生效。
鄧佩儀

鄧佩儀（英文：Gloria Tang，1992年11月10號—）係香港女演員同主持。佢係加拿大唐人，舊時長住溫哥華，喺卑詩大學主修市場學，20歲嗰年攞到2013年國際中華小姐冠軍，之後就加入無綫電視，而家係無綫電視經理人合約藝員。佢亦都有拍過無綫旅遊節目。
鄧伊倫

鄧伊倫（原名鄧鼓）係中國男歌手同音樂製作人。
鄧伊婷

鄧伊婷（Irina Tang，1990年1月27號—），前藝名鄧以婷，原名鄧議婷，係香港女模特兒，亦係前香港女子組合Super Gear其中一位成員，而家係無綫電視女藝員。

簡歷
鄧伊婷以前喺勵志會梁李秀娛紀念小學（中文：勵志會梁李秀娛紀念小學）同柴灣衛理中學讀書，讀嘅係文科。
鄧伊婷2012年加入女子組合Super Gear，2014年拆夥後，佢改藝名「鄧以婷」，主力拍電影。2016年，佢參選「大閘蟹小姐競選」而畀人談論，同年簽咗做無綫電視部頭合約女藝員，主力拍劇集，2020年再改用新藝名「鄧伊婷」。
2021年5、6月，鄧伊婷獲神秘金主喺紅磡海底隧道九龍入口同銅鑼灣大賣宣傳自己嘅戶外廣告而再度畀人談論，同年8月尾開始，鄧伊婷由無綫電視基本藝人合約改簽經理人合約藝員。
鄧伊程

鄧伊程（Tiffany Tang，1999年10月12號—）係香港女子跳高運動員，同時係香港浸會大學體育及康樂管理副學士學生，亦曾經係無綫電視旗下Big Big Channel其中一位KOL。

簡歷
鄧伊程以前讀拔萃女小學同拔萃女書院，2018年升讀香港浸會大學體育及康樂管理副學士課程。
鄧伊程擅長跳高同游水，參加過唔少學界比賽，之後入選香港田徑隊，2015年代表香港參加全國青年運動會跳高項目。
2018年9月，鄧伊程加入無綫節目《＃後生仔傾吓偈》做其中一位KOL，2020年離開。
鄧之誠

鄧之誠（1887年11月19號—1960年1月6號）係中國歷史學家同教育家，喺江蘇南京出世。做過北京師範大學、輔仁大學、燕京大學、北京大學嘅教授、中國科學院哲學社會科學部嘅委員。鄧之誠俾日本歷史學家尊稱為「中國通史嘅權威」。
鄧亮洪

鄧亮洪（粵拼：dang6 loeng6 hung4；簡化字：邓亮洪；英文：Tang Liang Hong；1935年—）係星架坡政治人物、律師，亦都曾經係星架坡反對黨工人黨嘅領袖。

1997年大選
鄧亮洪曾經代表星架坡工人黨參選1997年星架坡大選靜山集選區，但只獲得45巴仙嘅票而落選。
鄧亮洪喺大選前曾經好多次畀星架坡傳媒話佢「反基督教、危險、大漢沙文主義」等等，亦都曾經收過死亡恐嚇信，所以就向差館報案，但係差人唔理有關指控，鄧亮洪於是離開星架坡去馬來西亞柔佛州新山留咗一陣。大選過咗之後畀內閣資政李光耀、總理吳作棟等11個人告佢誹謗。除此之外，鄧亮洪亦都畀稅局告佢逃稅，佢老婆嘅護照曾經畀人沒收，之後還番。鄧亮洪於是先流亡香港，再去澳洲尋求政治庇護。

回憶錄同星架坡選舉
鄧亮洪寫嘅《鄧亮洪回憶錄》寫咗人民行動黨點樣用行政同司法手段限制反對黨，同埋操控選舉制度同規則去令到反對黨無辦法同人民行動黨挑戰，呢啲手段包括操控選舉時間、減少新聞採訪反對黨、減少撥畀反對黨贏咗嘅選區嘅公共經費、重新劃過選區等等，去說明星架坡選舉長期唔公平嘅制度。
鄧佑財

鄧佑財，香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。之後佢喺李家超無提政綱嘅情況下，有份提名李家超參與2022年香港行政長官選舉。
鄧世昌

鄧世昌（粵拼：dang6 sai3 coeng1，1849年10月4號—1894年9月17號），原名永昌，字正卿，諡壮節，番禺龍導尾人，大清北洋海軍將領，係一位民族英雄。
雲南兔

雲南兔（學名：Lepus comus）係兔科兔屬嘅其中一個種。
雲克斯

雲克斯（粵拼：wan4 hak1 si1，英文：Harry Winks ，1996年2月2號—）係一個男足球員，佢嚟自英國，踢緊中場，喺2014年正式出道。佢嘅球員冧巴係8號。

葳蕤史
呢節要加長。
佢曾經攞過或者提名過下面呢啲獎：
雲加倫

雲加倫（粵拼：wan4 gaa1 leon4，荷蘭文：Barry van Galen，1970年4月4號—）係個荷蘭足球運動員，司職中場。

葳蕤史
呢個表唔完整，歡迎加料。
雲南三江並流保護區

雲南三江並流保護區（粵音：wan4 naam4 saam1 gong1 bing6 lau4 bou2 wu6 keoi1）係喺中國雲南嘅一個保護區，喺2003年畀聯合國教科文組織列入世界遺產。三江分別指嘅係怒江、瀾滄江同埋金沙江。
雲南大學

雲南大學係中國雲南昆明一間大學，1922年創校。
雲南大學係中國一流大學，係「雙一流B類」同原「211工程」建設大學，入選「中西部高校基礎能力建設工程」同「中西部高校綜合實力提升工程」。
雲千千

雲千千（Yun QianQian，2000年7月2號—），係中國大陸女演員，安徽蕪湖出世，中央戲劇學院表演系本科畢業，2016年出道，主要工作係拍電影同電視劇。佢而家係香港導演王晶搞嘅「星王朝」旗下藝人。
雲加

雲加（法文：Arsène Wenger，1949年10月22號—）係法國籍足球領隊，曾教過日本職業足球聯賽球會名古屋八鯨。1996–2018年執教英超球會阿仙奴，帶領阿仙奴贏得多個獎，係阿仙奴史上做得最耐嘅教練，而佢買入亨利更加係代表作。
開鎖佬

開鎖佬，又叫鎖匠，係從事同鎖相關技術嘅工匠，可以喺無鎖匙而盡量唔破壞鎖嘅情況下開鎖，亦會整鎖頭同鎖匙。當人唔見或者唔記得帶鎖匙，就要搵開鎖佬幫手開門。
開路電壓

開路電壓係指當無外部負載（外電路斷開）嗰陣兩極之間嘅電壓。兩極之間無外部電流，但可能重有內部電流嘅存在。
開運旅神團

《開運旅神團》（Lucky Angels）係香港電視娛樂製作嘅玄學同飲食節目，《金剛旅神團》嘅姊妹作，2021年2月1號到2月19號逢禮拜一到五23:00-23:30喺ViuTV播。節目由沈殷怡、陳俞希、練美娟、余逸思主持，嘉賓主持有玄學師傅雲文子同廚師麥潔兒。節目會去到香港各區，一路食開運菜式，一路講解牛年開運攻略。

每集一覽
主持組合當中，最常見係「陳俞希、練美娟」（5集）同「沈殷怡、余逸思」（4集半），但成套節目都未試過出現「陳俞希、沈殷怡」同場。
出鏡最多嘅主持係余逸思，總共9集；出鏡最少嘅主持係沈殷怡，得5集半。
開襟冷衫

開襟冷衫又叫開襟衫，係種冷衫，前面要扣鈕或者拉拉鏈。
開運

呢份表表示兩個開運年號對應嘅西曆同干支。